Anime Chainsaw Man Akan Mula Ditayangkan Pada Oktober 2022! Hadir Dengan 12 Episod!

Selari dengan live stream MAPPA baru-baru ini, mereka telah mendedahkan pelbagai maklumat baharu tentang anime Chainsaw Man termasuk pelakon suara, tarikh pengeluaran dan banyak lagi. Mereka juga telah mengeluarkan trailer baharu bagi anime Chainsaw Man sekali gus mendedahkan tarikh pengeluaran iaitu pada bulan 11 Oktober 2022 dan akan mempunyai 12 episod kesemuanya.

Dalam livestream anime, mereka telah memperkenalkan barisan pelakon suara utama seperti berikut:

Tomori Kusunoki: MakimaKikunosuke Toya: DenjiShogo Sakata: AkiFairouz Ai: PowerKenjiro Tsuda: KishibeShiori Izawa: PochitaKarin Takahashi: Kobeni HigashiyamaMariya Ise: Himeno
Bukan setakat itu sahaja, setiap episod akan mempunyai lagu ending tersendiri! Bermakna akan ada 12 lagu pada setiap penghujung episod. Berikut adalah kesemua artis yang terlibat dalam penghasilan lagu tersebut:

Kalau anda ingin tahu, Ani-One Asia telah berkolaborasi dengan MAPPA untuk tayangan anime tersebut. Ini bermakna siri Chainsaw Man akan tersedia di Youtube tetapi anda perlu menjadi “member” atau senang cerita ahli khas untuk menontonnya nanti. Harganya juga tidaklah mahal hanya RM 7.50 sebulan dan kesemua anime premium pada bulan itu akan dapat ditonton.
Bagi sesiapa yang tidak mengenali manga Chainsaw Man, ia telah diterbitkan sejak 2018 dan menjadi popular di seluruh dunia. Secara tidak langsung, manga karya Fujimoto telah dicetak lebih 12 juta salinan dalam edaran. Berikut adalah sinopsis rasmi untuk Chainsaw Man:

“Kisah ini menceritakan tentang seorang pemuda bernama Denji. Dia merupakan seorang budak miskin yang dipaksa oleh yakuza untuk membunuh iblis bagi melunaskan hutangnya. Namun, setelah misi terakhir, dia dianggap tidak berguna lagi dan dibunuh oleh iblis yang bekerja untuk yakuza.Tetapi kehidupan Denji bakal berubah ketika dia dihidupkan semula oleh anjing gergaji peliharaannya, Pochita! Diperhatikan oleh pemburu iblis lain yang tiba di tempat kejadian, Denji ditawarkan untuk bekerja di Public Safety Bureau sebagai salah seorang dari mereka. Sekarang dia tinggal di bandar sebagai Devil Hunter rasmi. Walaupun akan menghadapi musuh yang lebih sukar, Denji tidak akan berhenti untuk mencapai impian remajanya!”

Turut didedahkan kakitangan yang membangunkan anime Chainsaw Man adalah Ryuu Nakayama (Gamers!, Macross Delta dan he Ryuo’s Work Is Never Done!) sebagai pengarah, Kazutaka Sugiyama (Mushoku Tensei: Jobless Reincarnation) sebagai reka bentuk karakter, Tatsuya Yoshihara (Black Clover) sebagai pengarah action, dan Hiroshi Seko (Attack on Titan: The Final Season) sebagai penulis skrip.

Saya ingin mengingatkan anda bahawa anime Chainsaw Man akan mula ditayangkan pada bulan Oktober 2022. Dengan melihat trailer yang baru sahaja dikeluarkan, mesti ramai yang tidak sabar untuk menantikan anime semasa ia dikeluarkan nanti. Jika dilihat pada trailer anime Chainsaw Man itu, segala aksi yang akan dipamerkan nanti nampak sungguh hebat. Memang terbaiklah!
Kalau anda ingin dapatkan berita lain mengenai anime, sila klik pautan ini.
Jangan lupa untuk ikuti kami di TikTok!
  @gamersantaimy
Tags: Chainsaw Man


Deadpool buat kacau di Fortnite?! Dapatkannya di misi yang pelik dalam Season 2!

Penantian demi penantian, ramai pemain Fortnite yang menantikan musim terbaru permainan Battle Royale Fortnite, akhirnya terhenti dengan secara rasmi Fortnite chapter 2 season 2 hadir bersama kejutan dari si antihero terkenal dalam dunia Marvel iaitu Deadpool!

Tengah heboh sekarang dengan pelbagai kemaskini untuk musim terbaru ini yang termasuk 3 pulau terbaru untuk dijejaki iaitu The Shark, Flat Grid Hub dan Floating Island Hub. Lebih menarik dua hub di pulau ini memberi peluang pada pemain untuk mencipta sendiri hub yang diimpikan! Juga yang menarik perhatian dalam musim ini, pemain boleh sertai ‘yatch club’ dan tambah barangan gah di pulau anda ataupun membuat kawasan persembunyian yang baru di Shark Island dengan Yatch dan Shark Galleries. Semua patch note ini anda boleh lihat di laman web rasmi Fortnite.

Tetapi bukan ini menjadi perhatian utama, seperti yang dinyatakan diatas tadi, Deadpool si mulut kecoh tiada insurans dan anti hero kini dah ada sebagai kejutan dalam musim terbaru Fortnite ini! Yup! Baju hitam merah si Deadpool ini akan menjadi kosmetik terbaru untuk pemain beraksi denganya!
Tetapi!! Walaupun skin nya telah didedahkan, pemain tidak akan mendapat Wade dengan cara traditional, sebaliknya terdapat misi Fortnite Deadpool untuk anda selesaikan dan dapatkan skin ini! Nak tahu caranya? Cari surat Deadpool dulu!
Sebaik sahaja anda melancarkan menu pas pertempuran peperangan yang baru ini, tepat di atas dan di sebelah kanan jadual cabaran di tengah adalah sedikit ‘vent’: klik padanya untuk memulakan cabaran Fortnite Deadpool yang rahsia ini.
Sumber: Digital Trens (Fortnite Games)

Lepas je anda buat tu, anda akan memasuki bilik yang serabut yang yang rasanya tempat persembunyian si Deadpool. Klik pada komputer di sebelah kanan dan anda akan dibentangkan dengan beberapa cabaran tersembunyi. Yang pertama adalah mencari surat Fortnite Deadpool untuk Epic Games. Keluar dari skrin komputer dan anda boleh berinteraksi dengan surat di atas tanah sebelah kiri monitor.
Sumber: Forbes (Fortnite games)
Tetapi jujurnya, pemain harus selalu memeriksa semula sehingga keminggu-minggu akan datang, kerana ada lagi cabaran tersembunyi yang akan membawa kita ke skin Fortnite Deadpool. Buat minggu ini yang telah ada dalam cabaran Fortnite Deadpool adalah “Find Deadpool’s letter to Epic Games”dan “Don’t thank the bus driver”.

Dalam trailer pun Deadpool hanya muncul diakhir-akhirnya, jadi masih belum jelas sama ada ianya akan didapati secara percuma selepas menyelesaikan misi diatas atau skin ini akan tersedia secara pembelian dalam permainan atau mungkin ianya hanya dalam acara yang terhad. Apapun kita nantikan lebih kemaskini dari Fortnite!
 Muat turun di sini

Fortnite MobilePublisher: Epic GamesDeveloper: Epic GamesRelease Date: 2017-07-21Android, iOS
Fortnite Battle Royale ialah permainan First-Person Battle Royale oleh Epic Games di mana 100 pemain bertarung untuk menjadi juara terakhir.

Jangan lupa untuk ikuti kami di TikTok!
  @gamersantaimy
Tags: DeadpoolFortniteFortnite chapter 2 season 2Fortnite DeadpooFortnite MarvelMarvel


Pelbagai watak lagendari Tekken 7 untuk didapati didalam The King of Fighters ALLSTAR dalam acara kolaborasi terbarunya!

Baru sahaja datang ke platform mobile bulan lalu, The King of Fighters ALLSTAR (KOF ALLSTAR) datang dengan pelancaran acara kolaborasi terbaru bersama sebuah permainan aksi berlawan yang terkenal juga! Ya, bermula 26 November hingga 17 Disember 2019, para pemain KOF ALLSTAR akan diberi peluang untuk mengumpul watak-watak ikonik siri Tekken yang termasuk Jin Kazama, Heichahi Mishima, Kazuya Mishima, Armor King, Ling Xiaoyu, dan Paul Phoenix.

Kepada mereka yang masih baru memuat turun KOF ALLSTAR, pemain dapat memilih diantara Jiz Kazama dan Iori Yagami 98 ketika di perinkat tutorial. Manakala pemain yang sudahpun aktif boleh mendapatkanya selepas menyelesaikan misi masa terhad didalam acara ini. Banyak lagi watak Tekken boleh didapati dengan menyelesaikan ‘Event Dungeon dan Super Mission’, atau melalui bonus login, Tekken-themed Fighter & Battle Card Summon Boxes dan Prize Wheel.

Juga senarai dibawah ini adalah tambahan dalam kemaskini terbaru KOF ALLSTAR:

Geese Howard XIV fighter (sudah boleh didapati)
Thanksgiving Bonus Time Event (bermula 28 November)
Mr. Big 96 dan Li Xiangfei 99 fighters (Boleh didapati bermula 1 Disember)

Manakala ini adalah beberapa perubahan yang diterima dalam kemaskini ini:

Pebelanjaan AP dikurangkan kepada separuh untuk Gold Dungeon (EASY, NORMAL, HARD)
Dapatkan Gold 2x ganda untuk Gold Dungeon (EXPERT)
Dapatkan barangan Affinity 2x ganda untuk Story Mode

Bagi anda yang masih tidak tahu mengenai KOF ALLSTAR,  permainan ini adalah permainan pertempuran cepat yang mencabar anda untuk berperang melalui gerombolan musuh, bos dan pasukan pejuang saingan. Semuanya sangat rapi dan disajikan dengan baik, memancarkan animasi yang mengagumkan dan gaya seni yang tersendiri. Permainan baru-baru ini mencapai 14 juta pemain, dan nyata sangat mengagumkan untuk penyesuaian mudah alih siri niche.

Untuk pelbagai kemaskini lagi permainan The King of Fighters ALLSTAR, jangan lupa untuk ikuti laman web rasminya, Facebook, Youtube dan Twitter. Muat turun KOF ALLSTAR di App Store dan Google Play sekarang!
Sumber: Netmarble Forum
 Muat turun di sini

The King of Fighters All StarPublisher: SNKDeveloper: Netmarble GamesRelease Date: 2019-10-22Android, iOS
The King of Fighters All Star adalah permainan memainkan peranan yang dihasilkan oleh Netmarble Games dan diterbitkan oleh SNK. Permainan ini adalah menceritakan semula permainan SNK's The King of Fighters dengan pemain yang mampu mencipta pasukan sendiri ketika mereka bertarung melintasi beberapa pemain tahunan.

Jangan lupa untuk ikuti kami di TikTok!
  @gamersantaimy
Tags: KOF ALLSTARKOF ALLSTAR X TEKKEN 7Mobile Fighting gamesNetmarbelTekken 7The King of Fighters ALLSTARThe King of Fighters ALLSTAR X Tekken 7


RSG ingin mengejar lebih banyak peluang eSukan & gaming demi memperluas kehadiran di Asia Tenggara!

Resurgence atau nama singkatannya, RSG (organisasi gaming dan esport Asia Tenggara yang berpusat di Singapura) telah memperoleh pelaburan USD $1 juta dari FrontSight Capital Fund (dana ekuiti swasta esports yang dikendalikan oleh Tembusu Partners). Pelaburan itu akan digunakan untuk menyokong misi RSG untuk berinteraksi dengan penonton belia melalui pencipta kandungan eSukan dan gaming, dengan menyediakan dan mengembangkan kumpulan bakat serantau, mengembangkan jarak pasaran, dan memperkuat kemampuannya dengan teknologi baru.

Dengan pembiayaan ini, RSG akan melabur dalam perkembangan bakat di seluruh wilayah, dengan fokus untuk membangun kemudahan latihan baru. Syarikat ini akan memperluaskan kawasan serantau untuk mempercepatkan kemasukan ke pasaran baru, yang sesuai dengan sasarannya untuk capai 150 juta penonton gaming di Asia Tenggara menjelang 2021.
Dengan mempelbagaikan pilihan ke aspek permainan dan eSukan lain, RSG akan menambah baik pengalaman peminat dan memberi kandungan baru dengan memanfaatkan teknologi baru, dan menampilkan kemampuan Singapura kepada khalayak serantau dan global.
Sumber – RSG
Rakan Urusan di FrontSight Capital, William Cao berkongsi pernyataan berikut mengenai pelaburan:
“Walaupun AS dan China kini memimpin industri permainan global, perjalanan pertumbuhan untuk sektor eSukan Asia Tenggara baru saja bermula dan kami bangga menjadi salah satu penggerak pertama yang menyokong industri eSukan tempatan. Di seluruh Asia Tenggara, kita melihat banyak organisasi eSukan muda dan belum berpengalaman yang berada dalam kedudukan yang baik untuk berkembang di peringkat serantau dan global.
RSG adalah contoh syarikat seperti itu, dengan dorongan dan cita-cita yang betul, ditambah dengan peta jalan yang jelas untuk menjadi salah satu organisasi eSukan terbesar di Asia Tenggara. Sambil melihat ke depan, kami akan menjadikannya sebagai matlamat untuk menyokong kepemimpinan RSG di pasaran hari ini, dan akan terus mengawasi pelaburan strategik ke organisasi eSukan yang sesuai untuk meraih faedah sinergi bagi semua pihak yang berkepentingan. “
Pengasas dan Ketua Pegawai Eksekutif RSG, Jayf Soh, pula kata:
“Ini merupakan perjalanan yang menggembirakan setakat ini untuk RSG. Sebagai salah satu organisasi eSukan moden pertama yang ditubuhkan di Singapura, kami mencabar naratif gaming dan eSukan dan berjuang keras untuk meletakkan eSukan Singapura di peta. Kami telah berkembang selama bertahun-tahun dan berterima kasih atas kepercayaan yang diberikan oleh rakan kongsi, peminat, dan komuniti eSukan serantau.
Hari ini menandakan permulaan bab baru, ketika kita melangkah ke tahap seterusnya dan membuat tanda kita di wilayah yang lebih besar. Kami merasa terhormat kerana mendapat sokongan daripada pelabur strategik yang mempercayai visi kami, mengenali rekod prestasi kami dan meningkatkan pertumbuhan mantap kami sebagai pemain terkemuka di Asia Tenggara.
Kami tetap komited untuk meningkatkan eSukan melalui persaingan dan keunggulan masyarakat dan menjadi jambatan yang boleh dipercayai bagi jenama dan pelabur untuk terlibat dengan pasaran yang pesat ini. Kami sangat gembira dengan pencapaian baru ini, ketika kami bersiap untuk meletakkan RSG di peta eSukan global dalam masa terdekat.”

RSG kini menguruskan pasukan di seluruh Singapura, Malaysia dan paling baru, Vietnam. Pasukan League of Legends: Wild Rift yang baru dibentuk merupakan juara kejohanan SEA Icon Series: Preseason Vietnam yang diadakan pada Februari 2021, dan menjadi kegemaran ramai untuk merebut gelaran juara domestik ketika musim biasa bermula pada hujung bulan ini. Dengan penglibatan lebih dari 50 kejuaraan sejak ia ditubuhkan pada tahun 2017, RSG komited sepenuhnya untuk membina tradisi cemerlang dalam eSukan yang kompetitif.
Selain permainan yang kompetitif, RSG telah menjelajah perkongsian strategik dari sektor awam dan swasta, termasuk Pizza Hut, Secretlab, LEGION, Yoodo, dan *SCAPE. Melalui inisiatif untuk meningkatkan akses bakat dan kandungan eSukan, dan pemberdayaan para belia untuk mengejar minat mereka untuk bermain game dan eSukan, RSG telah membantu mencipta peluang baru dalam ekosistem industri.
Sumber – RSG
RSG juga mengumumkan pelantikan Bobby Sim sebagai Ketua Pegawai Operasi. Bobby mempunyai pengalaman hampir satu dekad dalam perkembangan perniagaan dan menguruskan pasukan eSukan. Sebagai sebahagian dari pasukan RSG, dia akan memainkan peranan penting untuk mengawasi pengembangan perniagaan, perancangan strategi, dan perkembangan organisasi di wilayah ini.
Untuk segala liputan kami tentang Resurgence, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: Asia TenggaraBobby SimEsportsesukanJayf SohMalaysiaResurgenceRSGsingapuraVietnamWilliam Cao


Diablo 4 – Apa yang menghuni dunia ‘Sanctuary’?

Hari ini, Activision Blizzard telah mengeluarkan video baharu yang menjelaskan dengan lebih mendalam tentang ‘Sanctuary‘, salah satu lokasi di dalam game akan datang Diablo 4 dan isi apa yang pemain boleh harapkan.

Berdurasi lebih 7 minit,  ‘senior quest designer’ Harrison Pink, ‘game director’ Joe Shely, ‘senior dungeon designer’ Dini McMurry dan ‘art director’ John Mueller akan menerangkan aspek: arah seni, persekitaran, raksasa, inovasi gameplay, dan pembinaan dunia di dalam Diablo 4. Berikut adalah videonya:

Antara ciri-ciri penting yang dinyatakan tentang Sanctuary dalam video Diablo 4 di atas:
Gaya seni Diablo IV penuh bayang dan mengerikan, dan mengingatkan kepada suasana Diablo II yang menyeramkan.Terdapat lima zon unik, masing-masing dengan persekitaran suram sendiri dan dungeon bertema.Salah satu matlamat artistik adalah untuk membuatkan setiap adegan nampak seperti lukisan, jadi setiap warna dan tekstur dibuat dengan teliti untuk mencapai reka bentuk suram yang dikehendaki.Setiap raksasa di dalam Sanctuary telah dihasilkan dengan teliti kepada versi paling gelap dan mengerikan.Pemain akan bertarung melalui semua jenis makhluk baru dan lama, serta berinteraksi dengan makhluk lain yang boleh ditemui setiap zon.Terdapat banyak aktiviti untuk dilakukan di SanctuarySeperti memerangi gerombolan musuh, melindungi bandar, menyelesaikan misi sampingan dan meneroka dungeon.Pemain boleh mengembara dengan lancar antara zon, dan meneroka semua yang ditawarkan.

Beberapa hari lepas, Blizzard Entertainment juga mengumumkan ‘open beta test’ bagi Diablo 4 yang akan bermula 24 hingga 26 Mac di Windows PC, Xbox Series X|S, Xbox One, PlayStation 5 dan PlayStation 4. Bukan itu sahaja, Early Access untuk Beta akan bermula dari 17 Mac – 19 Mac buat pemain yang membuat pre-order.

Buat sesiapa yang berminat, Diablo IV akan dilancarkan pada 6 Jun di Windows PC, Xbox Series X|S, Xbox One, PlayStation 5 dan PlayStation 4.
Jangan lupa untuk ikuti kami di TikTok!
  @gamersantaimy
Tags: Diablo 4


Pemain Pro terbang unlimited dalam Apex Legends sebab glitch!?

Ketika game Apex Legends awal-awal keluar, memang ada beberapa glitch dan kebanyakannya telah pun dibaiki serta-merta oleh Respawn seperti pemain jatuh dari supply ship ketika mereka downed dan juga bug yang bagi infinite ammo. Tapi baru-baru ni, ada lagi beberapa glitch yang ramai pemain sekarang tengah seronok buat sementara ia masih belum dibaiki! Glitch terbang unlimited!

Kalau korang pernah main Apex Legends, mesti korang tahu yang pemain hanya boleh terbang ketika awal permulaan game ataupun menggunakan belon sahaja. Bekas pemain pro Overwatch, (dan juga record holder terkini Apex) Lucas ‘Mendokusaii’ Håkansson atau dipanggil Dizzy terjumpa glitch tersebut ketika bermain game ini. Bukan dia sorang, Shroud pun guna glitch ni! Glitch ni boleh dibuat apabila pemain menekan button pada waktu tertentu semasa gliding dan secara automatik player tersebut akan terbang ke langit walaupun sepatutnya mereka mendarat.

Sumber: Gamepedia
Bukan itu sahaja, weapon Peacekeeper ini pun bermasalah jugak! Shotgun ini mampu menembak 6 peluru sekaligus dengan cepat berbanding 1/3 masa yang diambil ketika menembak secara normal. Bug seterusnya ada pada Pathfinder di mana karakter tersebut mampu memanjat bangunan lebih tinggi daripada kebanyakan Legend yang lain. Tak adil kan?
Semestinya setiap game baru yang dilancarkan tak dapat lari daripada bugs dan glitch, jadi buat masa ini Respawn sedang sedaya upaya cuba untuk membaiki kesemua masalah ini dalam masa terdekat agar pemain dapat bermain dengan adil dan aman. Juga diingatkan, kalau korang tak nak kena banned, elakkan menggunakan sebarang glitch yang memanfaatkan diri sendiri! Ke korang dah try?
Jangan lupa untuk ikuti kami di TikTok!
  @gamersantaimy
Tags: Apex LegendsGlitchrespawn


Setiap raksasa baru dalam Monster Hunter World: Iceborne!

Monster Hunter World: Iceborne akhirnya tiba di PC dan ia membawa pelbagai jenis raksasa dan binatang untuk pemain memburu, membunuh, atau menawan. Raksasa besar adalah “BOSS” utama dalam permainan, dan memburu mereka memberi ganjaran seperti senjata dan perisai baju baru. Walaupun anda tidak boleh melawan semua raksasa pada permulaan permainan, setiap raksasa akan munculkan diri mereka selepas pemain maju dalam jalan cerita. Bagi pemain yang ingin tahu raksasa apakah yang mereka bakal bertarung, berikut adalah senarai setiap raksasa baru dalam Monster Hunter World: Iceborne!

Beotodus
Raksasa pertama yang akan kamu bertarung di Monster Hunter World: Iceborne ialah Beotodus, seekor Piscine Wyvern yang suka bersembunyi dalam salji. Ia adalah antara pertarungan awal yang sukar di dalam DLC, jadi pastikan anda bersiap sedia apabila menghadapi raksasa ini. Beotodus mempunyai beberapa abiliti dan semuanya mempunyai tanda jika anda memberi perhatian. Perkara besar untuk diperhatikan di sini adalah serangan ais Beotodus, yang boleh menyebabkan Iceblight.

Banbaro
Brute Wyvern ini mempunyai sepasang tanduk yang besar di kepalanya, dan boleh menggunakan pokok, batu, dan serpihan lain di sekitar medan perang sebagai senjata. Jika anda merancang untuk bertarung Banbaro, pastikan anda membawa banyak potion dan melatihkan kemahiran mengelak anda.
Tigrex
Berkat reka bentuknya yang unik, Flying Wyvern ini adalah satu raksasa yang menyeronokkan untuk bertarung. Berjaga-jaga kepada abiliti “roar” miliknya yang boleh stun pemain yang tidak berhati-hati. Raksasa ini mempunyai tabiat untuk menggunakan ekornya untuk menyerang, jadi cuba memberi tumpuan kepada bahagian tubuh itu secepat mungkin.
Brachydios
Raksasa terkenal ini membuat kemunculan semula ke dalam siri hasil kuasa penumbuknya yang kuat. Pastikan anda menghindari dan mengelakkan serangan Brachydios, kerana ia dengan mudah dapat mencederakan pemain yang rasa diri terlalu hebat. Di sini, pemain boleh mengambil masa untuk menewaskan rakasasa ini.
Nargacuga
Flying Wyvern ini sangat terkenal kerana daya ketahanan kepada Water dan sering dijumpai berkeliaran di sekitar Coral Highlands dan Ancient Forest. Jika anda merancang untuk bertarung Nargacuga, anda harus membawa beberapa item seperti Explosive Barrel dan Screamer Pod. Raksasa ini sensitif terhadap bunyi yang kuat, jadi anda boleh menggunakan item tersebut untuk mengganggu serangannya yang kuat dengan meletakkan Screamer Pod.
Rajang
Fanged Beast ini mungkin raksasa paling agresif yang anda akan jumpa di Monster Hunter World: Iceborne. Dengan daya ketahanan yang tinggi terhadap Fire, Thunder, dan Dragon, anda harus membawa gear berasaskan ais, kerana Rajang tidak akan berhenti menyerang sehingga ia tertewas. Lihat gerak geri Rajang dan pastikan anda mengelak daripada serangannya.
Glavenus
Brute Wyvern ini mungkin kelihatan seperti T-rex, tetapi saya jamin bahawa Glavenus lebih garang daripada dinosaur itu. Dengan ekor yang sering digunakan seperti pedang, Glavenus akan melakukan apa sahaja untuk memburu pemain yang tidak berpengalaman. Pastikan anda memberi perhatian kepada ekor dan mulutnya, kerana ia akan sering meludahkan serangan bebola api yang boleh menjadikan pemain kepada abu.
Zinogre
Zinogre adalah raksasa yang menjengkelkan. Fanged Wyvern ini bukan sahaja mempunyai serangan berasaskan Thunder yang kuat, namun ia sering menggunakan berat badannya untuk menjatuhkan pemain, agar ia dapat menyerang mereka secara berturut-turut. Pertempuran jarak jauh adalah yang terbaik dalam situasi ini, jadi pastikan anda mempersiapkan diri dengan baik sebelum memburu Zinogre.
Barioth
Antara raksasa paling ikonik dalam siri Monster Hunter, peminat pasti gembira untuk melihat Barioth membuat penampilan di Monster Hunter World: Iceborne. Menggunakan kukunya, Barioth akan bergerak dengan cepat di sekitar arena, sambil menyerang pemain dengan ekornya yang panjang atau gigi tajam. Antara pertarungan paling seronok dalam DLC, pastikan anda membawa banyak Nullberry untuk menyembuhkan efek Iceblight oleh Barioth.
Namielle
Raksasa variasi air yang berasaskan Elder Dragon Velkhana, Namielle merupakan musuh yang tidak harus dipandang rendah. Raksasa besar ini menggunakan bahagian sotongnya untuk menyerang pemain, jadi pastikan anda mengelak dari jarak serangannya ketika ia menyasari anda. Pemain boleh menghantar SOS, atau membawa party jika ingin memburu Namielle.
Velkhana
Salah satu raksasa paling sukar dalam DLC, Velkhana adalah satu lagi tambahan hebat kepada kumpulan Elder Dragons yang terdapat di Monster Hunter World. Dengan reka bentuk visual tradisional, raksasa berasaskan ais ini menggunakan serangan “spike” untuk menyerang pemain. Ia juga akan terbang di sekitar medan pertempuran untuk mengelak serangan melee pemain, di mana ia menggunakan ekornya untuk menyerang semula pemain yang terlalu dekat. Rakan-rakan dan item khusus sangat diperlukan untuk raksasa ini.
Yian Garuga
Raksasa terakhir dalam senarai ialah Yian Garuga, seekor Bird Wyvern yang menggunakan ekornya untuk menyerang musuh dari jauh. Raksasa ini juga diliputi oleh duri tajam, dan menjadikannya musuh yang sukar untuk mendekati. Sudah tentu, anda perlu tangkas ketika melawan Yian Garuga, jadi Energy Drink dan barangan Stamina lain akan sangat berguna semasa pertarungan ini.
 Muat turun sekarang!! [PS4]
 Muat Turun disini!! [PC]

Monster Hunter World: IceborneDeveloper: CAPCOMRelease Date: 2019-09-06Microsoft Windows, PlayStation 4, Xbox One
Monster Hunter World: Iceborne adalah sebuah pengembangan untuk Monster Hunter World dan pengembangan berbayar sepenuhnya yang hadir pada 6 September 2019 di platform PlayStation 4 & Xbox One. Juga akan hadir di PC Steam 10 Januari 2020. Bersedialah berlawan dengan pelbagai raksasa dalam permainan ini!

Jangan lupa untuk ikuti kami di TikTok!
  @gamersantaimy
Tags: MonsterMonster Hunter World: IcebornePCPS4


[E3 2021] Monster Hunter Stories 2: Wings of Ruin akan menerima demo pada 25 Jun ini!

Hari ini di showcase Capcom semasa acara E3 2021, mereka telah mengumumkan bahawa Monster Hunter Stories 2: Wings of Ruin akan menerima versi demo pada 25 Jun ini. Game dari siri francais Monster Hunter ini bakal dilancarkan pada 9 Julai nanti dan tersedia untuk platform PC serta Nintendo Switch.

Dalam showcase tersebut juga, Capcom telah berkongsikan sebuah trailer baru untuk game yang menunjukkan pandangan paling komprehensif buat masa ini. Antara yang didedahkan dalam trailer baru ini ialah gameplay untuk sistem pertempuran, dan naratif penceritaan yang semakin menarik.

Di Monster Hunter Stories 2: Wings of Ruin, anda akan bermain sebagai Red yang telah mewarisi seekor anak Rathalos, yang dikatakan bakal membawa kemusnahan kepada dunia. Tema utama dalam game ini adalah kemampuan pemain dalam menjalinkan hubungan dengan monster tanpa perlu menyembelih mereka bagi mendapatkan baju besi yang hebat. Berkawan dengan monster mungkin bukanlah sesuatu yang biasa anda akan lihat oleh watak lain game ini.

Nantikan ketibaan Monster Hunter Stories 2: Wings of Ruin versi demo pada 25 Jun ini dan ketibaan pelancarannya pada 9 Julai nanti. Untuk membaca segala liputan kami mengenai game ini, anda boleh tekan sahaja pada pautan ini.
 Muat turun di sini

Monster Hunter Stories 2: Wings of RuinRelease Date: 2021-07-09Nintendo Switch, Steam
Monster Hunter Stories 2: Wings of Ruin adalah permainan video main peranan yang akan datang yang dikembangkan dan diterbitkan oleh Capcom untuk Nintendo Switch dan Microsoft Windows. Ini adalah gelaran spin-off dalam siri Monster Hunter dan sekuel Monster Hunter Stories. Permainan ini dijadualkan dilancarkan di seluruh dunia pada 9 Julai 2021.

Jangan lupa untuk ikuti kami di TikTok!
  @gamersantaimy
Tags: CapcomE3 2021Monster Hunter Stories 2: Wings of Ruin


Edisi Percuma Dragon Ball Xenoverse 2 ke Switch

Edisi terbaru V-Jump telah mengesahkan bahawa edisi percuma Dragon Ball Xenoverse 2 akan datang ke Nintendo Switch.

Juga dinamakan sebagai Dragon Ball Xenoverse 2 Lite, ianya dijangkakan bakal berada dipasaran pada musim panas ini; sekitar bulan Jun-September 2019. Berikut adalah butiran berkenaan edisi Lite game ini:

Gamers akan dapat memainkan 5 episod story – “Raditz’s Attack,” “The Saiyan Threat,” “Ruckus on Planet Namek,” “The Ginyu Force Strikes,” dan “The Galactic Emperor” – semuanya daripada game utama.
Turut serta dalam Online Battle dan Online Quest – boleh dimainkan bersama dengan pemain-pemain yang memiliki edisi penuh game ini (acara online dan expert mission tetap akan menjadi ekslusif kepada pemilik edisi penuh)
Bertarung dalam mod Hero Colosseum, dengan semua kandungan dan Online Match.
Data simpanan dalam edisi Lite boleh dibawa kepada edisi penuh sekiranya pemain berhasrat untuk membelinya.

Edisi penuh game ini pula kini telahpun berada di PC, PS4, Xbox One dan Switch.
Sumber: Nichegamer
Jangan lupa untuk ikuti kami di TikTok!
  @gamersantaimy
Tags: Dragon Ball xenoverse 2nintendoswitch


[Pandangan Pertama] Simulasi menjadi Pemburu menampakkan keindahan alam dalam Open Country

Permainan memburu bukanlah menjadi sebuah kegemaran untuk setiap orang. Saya dapat mengerti mengapa, kerana permainan memburu yang terlalu menekankan pada realisme boleh menjadi sangat membosankan, sementara memiliki realisme yang terlalu sedikit dapat membuat permainan menjadi terlalu mudah — dan menghilangkan rasa sebenarnya dalam perburuan. Anda boleh mengatakan bahawa penting untuk mencapai keseimbangan antara keduanya, dan di dalamnya ada permainan memburu yang sempurna, bukan? Mungkin. Maksud saya, beberapa momen berburu kegemaran saya dalam permainan video adalah dalam permainan yang sama sekali tidak berpusat pada perburuan — seperti permainan bertahan di mana berburu adalah salah satu cara untuk mengumpulkan makanan. Itulah gameplay yang diambil oleh pembangun FUN Labs, 505 Games dengan Open Country, dan saya rasa itu adalah idea yang bagus.

Pengenalan permainan
“Open Country” adalah simulator memburu. Pemain akan bertindak sebagai orang yang bosan dengan kehidupan kota dan pergi ke pinggir bandar yang penuh dengan rasa semula jadi untuk mengalami kehidupan baru. Pemain akan mengasah kemahiran memburu, bertahan hidup dan membuat alat penyokong di sana, dan belajar bagaimana menggunakan persekitaran di sekitarnya untuk mengintegrasikan diri dengan alam semula jadi.

Permainan simulasi dengan keindahan alam
Grafik permainan ini memang tidak buruk sama sekali, pemandangannya sangat indah, betul… saya tidak berbohong. Kesan pencahayaan menarik, tetapi hanya itu yang dapat saya katakan mengenai grafik. Tidak ada pilihan untuk kita mengubah tetapan grafik selain layar penuh / tetingkap dan resolusi dalam preview ini.

BGM di menu sangat sedap didengar, ini adalah muzik country gaya barat, yang saya rasa sesuai untuk permainan ini. Dan kemudian juga mempunyai muzik dalam permainan, yang tidak seperti yang saya harapkan, masih so-so saja. Ini adalah gabungan banyak genre, terasa pelik gak lah.

Untuk Save pula, tidak ada pilihan untuk kita menyimpan permainan. Permainan akan menyimpannya secara automatik untuk anda, tetapi kadang-kadang, anda akan kehilangan fail simpanan anda atas apa jua alasan.
Pada masa ini, ada tiga kawasan yang dapat saya jalani: Mellow Hills (tempat anda menyelesaikan sebahagian besar tutorial), Tumnus Valley dan Snowridge Valley. Setiap kawasan mempunyai spesies haiwan dan tumbuh-tumbuhan ikut tempat, jadi jika anda ingin memburu haiwan tertentu, anda perlu memilih tempat yang sesuai untuk dikunjungi.

Mod Permainan
Terdapat kempen pemain tunggal, co-op dalam talian, dan mod co-op versus, sehingga kapasiti 4 pemain.
Dalam co-op dalam talian, anda boleh bekerjasama dengan orang lain untuk meneroka peta dan memburu mangsa sasaran bersama. Bagi mod versus co-op, sebaliknya seperti yang berlaku, yang pertama berjaya memburu sasaran menang.
Gameplay

Perkara pertama yang kita pelajari bukan mengenai memburu tetapi untuk bertahan hidup, kita harus mengumpulkan bahan yang berbeza untuk membuat dan membina tempat tinggal, kita juga perlu mengumpulkan makanan, air dan bekalan juga. Terdapat rasa lapar, dahaga, suhu, dan seperti meter ‘tidur’ untuk kita perhatikan.
Terdapat juga bar lain di kanan bawah, stamina untuk anda berlari, tetapi macam tidak berfungsi. Anda berlari seperti, 4 atau 5 saat untuk mengurangkan stamina anda sepenuhnya, maka anda perlu menunggu 10-15 saat hanya untuk mengisi penuh semula. Malah kanak-kanak dengan asma masih mempunyai stamina yang lebih baik daripada watak utama.
Sejauh ini, meter air turun paling cepat, dan botol air anda hanya menyimpan 3 tegukan air (secara harfiah, anda hanya boleh minum 3 kali dari botol anda), jadi jika anda keluar berburu untuk waktu yang lama, pastikan anda berada di suatu tempat berhampiran sumber air.

Bagi sumber makanan, anda boleh membelinya di pondok, mengumpulkan beberapa buah beri di sekitar semak, atau mengambil beberapa cendawan, atau hanya memburu beberapa haiwan. Anda boleh makan buah beri secara langsung, tetapi anda perlu memasak cendawan dan daging, yang bermaksud anda perlu mempunyai cukup bahan bakar.
Sebab saya mengemukakannya adalah kerana permainan ini mempunyai mekanik beban yang berat, jika kita membawa lebih banyak barang daripada beban berat kita, kita bergerak jauh lebih lambat dari biasanya. Dan membawa bahan bakar tambahan untuk api akan menambah banyak berat badan.
Setelah bertahan, ini adalah masa memburu. Saya diberi senapang untuk memburu, dan misi pertama adalah membunuh 3 ekor arnab. Terdapat dua perkara yang perlu diingat, suara dan pemandangan, yang dipaparkan di sudut kiri atas skrin.

Itu merujuk kepada apakah mangsa kita dapat mendengar / melihat kita atau tidak, tetapi ikon itu sendiri boleh menjadi membingungkan. Walaupun ikon penglihatan mempunyai tanda seru merah di atasnya, kita sebenarnya tidak dapat dilihat oleh mangsa, perkara yang sama berlaku untuk suaranya. Apabila ikon penglihatan berubah menjadi merah, hanya bermaksud mangsa kita melihat kita. Bagi suaranya, ada gelombang suara yang bergetar ketika kita mengeluarkan terlalu banyak bunyi, lebih mudah untuk dijejaki.
Secara teknikal, kita mempunyai 5 jenis senjata: Melee, Handguns, Rifles, Shotguns, dan Bows. Saya hanya memperoleh satu senapang yang diberikan permainan kepada saya. Senjata yang digunakan mempunyai peluru yang terhad, saya boleh membeli peluru (dan senapang) tetapi agak mahal, jadi gunakan dengan bijak. Ia juga mengeluarkan bunyi tembakan yang sangat besa. Jadi ketika anda berusaha memburu arnab, satu tembakan dan anda dapat melihat sejumlah besar mereka berlarian.
Satu perkara lain yang perlu disebutkan mengenai pemburuan, tidak ada petunjuk di mana haiwan sasaran berada. Ini benar-benar permainan memburu, di mana anda harus mencari petunjuk sasaran dan mengesannya. Tidak ada anak panah yang mengarahkan anda ke arah umum, tidak ada garis yang melukis kemungkinan lokasi di peta, tidak ada apa-apa. Petunjuk terbaik yang anda ada adalah “ada di sana, dan jom berburu”.

Ada perkara ini yang disebut ‘Hunter Sense’, yang saya fikir dapat membantu kita mengetahui beberapa petunjuk ke mana mangsa pergi. Ini terjadi, tetapi hanya untuk mangsa yang lebih besar, jadi jika anda memburu binatang yang lebih kecil, ini tidak begitu berguna.
Selain daripada itu, nampaknya peningkatan kemahiran, terdapat sejumlah 30 kemahiran (Weapon Skills: 11, Survival Skills: 17, Crafting Skills: 2). Setiap kemahiran mempunyai 3 peningkatan, dan memerlukan sesuatu yang dipanggil Skill Tokens. Saya memperoleh mereka dengan naik level atau ketika menyelesaikan misi.

Kita juga boleh memancing, di mana sahaja. Kecuali bioma musim sejuk mengikut panduan, yang masuk akal jika ikut kehidupan realiti. Anda boleh menggerakkan tongkat anda dan menggerakkan umpan anda, tetapi ia membosankan setelah beberapa ketika.
Terakhir, ada anjing comel sebagai teman anda. Anjing itu mempunyai kebolehan untuk membantu pemain mencari mangsa dan sumber daya, malah akan memberi amaran kepada anda ketika bahaya mendatang (Sekiranya tahap bonding anda dengan anjing cukup tinggi). Yang paling penting, anda boleh memelihara anjing.

Masalah yang menggangu perjalanan
Pengendalian permainan bukanlah sesuatu yang diinginkan. Ini buggy, kadang-kadang atas sebab tertentu apabila anda melompat dua kali kemudian, anda tidak akan dapat berinteraksi dengan apa-apa lagi sehingga anda perlu memulakan semula, dan ketinggian lompatan anda lebih teruk daripada kanak-kanak berusia 5 tahun.
Saya juga tidak mahu sampai ke bahagian memandu. Apabila anda cuba menyesuaikan kamera anda, permainan selalu memaksanya menghadap ke arah rawak yang mempunyai pandangan terburuk ke mana anda pergi.
Selain buggy, ini juga tidak begitu baik, anda menekan ‘Tab’ untuk mengakses menu kraf dll. Selalunya, anda perlu menekan ‘Tab’ untuk menutupnya, tetapi tidak, saya hrus menekan Esc yang berada di atas keyboard pula untuk menutupnya.

Selain itu, anda harus menekan kanan pada tetikus untuk tetap ADS, saya fikir anda boleh mengubahnya dalam pilihan tetapan, tetapi tidak.
Kemudian ada bar item yang anda dapat akses dengan menekan roda tatal tetikus … dan setelah anda berada di dalamnya, anda tidak boleh bergerak lagi. Kemudian, anda perlu menatal ke bawah, untuk ke kiri dan sebaliknya.
Kesimpulannya

Open Country boleh menjadi permainan yang sangat bagus, pemandangannya sendiri cukup bagus tidak terlupa muziknya … Saya suka ketika kita berada di menu pengaturan. Saya juga menyukai kenyataan bahawa setiap kawasan mempunyai flora dan fauna tersendiri menjadikan ekosistem sedikit lebih menyeronokkan.
Permainannya bagaimanapun, mula agak kurang terserlah. Saya suka bahagian memburu permainan, anda boleh menjadi seperti pemburu yang sebenar, mengesan seekor binatang dengan petunjuk yang ditinggalkannya dan perkara-perkara seperti itu, tetapi saya tidak suka dari segi bertahan hidup. Terlalu banyak perkara yang perlu dilakukan.

Pilihan kawalan buggy dan tetapan Save adalah perkara yang benar-benar perlu mereka perbaiki. Dalam 2 jam waktu bermain, saya kehilangan fail simpan automatik sebanyak 3 kali, dan masuk ke buggy dengan cara melompat pelik sekurang-kurangnya 4 atau 5 kali. Saya juga berharap mereka mempunyai tutorial yang lebih jelas, saya tidak tahu mengenai mekanik beban berat sehingga saya membuang barang secara rawak.
Sebagai tambahan kepada artikel pandangan pertama Open Coutry ini, saya juga akan menulis artikel review dengan lebih terperinci kemudian, dan pemain yang berminat tidak boleh ketinggalan!
“Open Country” tersedia di platform PC, PS4 dan Xbox One pada 3 Jun. Harga permainan ini adalah US $14.99 (lebih kurang RM62). Sekiranya pemain ingin ketahui lebih banyak maklumat, anda boleh terus ke laman web rasmi.
 Pra-beli di sini

Open CountryPublisher: 505 GamesRelease Date: 2021-06-03Microsoft Windows, PlayStation 4, Steam, Xbox One
Ok Pemburu, sudah waktunya untuk menunjukkan apa yang anda buat bebas dari kehidupan bandar anda dan hidup seperti orang luar yang sebenar. Hutan belantara bukan untuk yang lemah hati, tetapi jika anda bekerja keras, pelajari cara menggunakan persekitaran dan menjadi satu dengan alam semula jadi, anda juga boleh menjadi Master Outdoorsman.

Jangan lupa untuk ikuti kami di TikTok!
  @gamersantaimy
Tags: 505 GamesOpen CountryOpen Country pandangan pertamapreview Open Country


Siapa Imposter?!! Among Us kini tersedia di Platform Nintendo Switch!

Kejutan untuk anda semua! Among Us kini boleh didapati di Nintendo Switch dengan harga $5.00 (RM20). Versi Switch mempunyai permainan merentas platform yang membolehkan pemain PC, mudah alih dan Switch memainkan permainan bersama.

Among Us, salah satu permainan dalam talian paling popular di era kuarantin, dijadualkan untuk disiarkan secara langsung hari ini di Nintendo Switch, lengkap dengan permainan lintas platform. Tidak seperti mengetahui sahabat anda telah menjadi Impostor selama ini, pengumuman hari ini adalah kejutan selamat datang bagi peminat Among Us. Nintendo menyampaikan berita itu sebagai sebahagian daripada acara Indie World Showcase.

Ini merupakan tahun yang sangat besar bagi Among Us, yang mula-mula dilancarkan di Steam pada tahun 2018 untuk ketidak jelasan relatif. Sepanjang tahun 2020 permainan ini diadopsi dengan pantas dan secara rawak oleh streamer berprofil tinggi, yang telah memuncak pada beberapa orang yang sangat berprofil tinggi memainkan permainan ini. Tidak kira melalui PC atau Mobile, ianya sememangnya sanat hangat tahun ini!

Innersloth, studio indie kecil di belakang Among Us, naik dengan tinggi selepas kemenangan besar di The Game Awards minggu lalu. Among Us meraih anugerah untuk permainan berbilang pemain terbaik dan permainan mudah alih terbaik dan pembangun bekerjasama dengan pertunjukan itu sendiri untuk mengungkapkan peta baru yang menuju kepada pemain awal tahun depan. Ia dinamakan The Airship, dan menggabungkan sedikit permainan.
Antara fokus utama permainan:

Menang dengan menyelesaikan tugas untuk menyiapkan kapal atau mengeluarkan semua Impostor.
Tindak balas dengan cepat untuk mengurungkan sabotaj Impostor.
Periksa peta Admin dan kamera Security untuk mengawasi Crewmates yang lain.
Segera laporkan dead bodies untuk memulakan perbincangan mengenai siapa Impostor yang disyaki itu.
Panggil emergency meetings untuk membincangkan tingkah laku yang mencurigakan.
Undi untuk mengeluarkan Impostors yang disyaki.

Laman web pada masa ini tidak memberikan pilihan untuk membeli permainan di sana, walaupun anda seharusnya dapat dengan mudah mencantumkannya di eShop Nintendo Switch. Ini akan menjadi konsol pertama permainan ini, jadi harapkan permintaan untuk versi PlayStation dan Xbox lebih lazim daripada sebelumnya.
Among Us dijadualkan tersedia di Nintendo Switch mulai 15 Disember.
Jangan lupa untuk ikuti kami di TikTok!
  @gamersantaimy
Tags: Among UsAmong Us Nintendo SwitchInnerSlothnintendo


Tiada Lagi Team Fire Dragoon

Haish, tadi baru je bagi berita gembira tentang team Mineski menang dalam DOTA 2 Asia Championship 2018, tapi, kali ni, berita agak sedih sedikit. Aku baru dapat tahu yang team Fire Dragoon tiada lagi lepas ni. Aku baru dapat berita yang diaorang nak tutup operasi. Adakah mereka nak disband? atau mereka nak rebranding nama mereka? Kalau nak kata April Fool, 1 April dah lepas. Apa yang jadi sebenarnya ni? Jom, ikut aku dalam entri ni.

Dari post Facebook Fire Dragoon, mereka mengatakan yang efektif dari 6 April, 2018 mereka memberhentikan operasi mereka sebagai salah satu kumpulan e-sukan yang ternama di dalam Malaysia. Ianya merupakan 1 tahun yang sangat bermakna bagi mereka. Tetapi, mereka seakan-akan memberi ‘ Hint ‘ kepada pengikut Fire Dragoon. Korang boleh tengok ada 1 komen dari Fire Dragoon yang mengatakan :

‘ Let’s move on to something meaningful ‘
dan ada beberapa pemain team Fire Dragoon yang mengatakan supaya tunggu akan kemunculan sesuatu. Adakah mereka rebranding kumpulan mereka? Untuk itu, kita tak tahu lagi. Buat masa sekarang, aku hanya nak korang tunggu apa-apa update dari mereka.
Mereka juga mengucapkan terima kasih kerana menyokong mereka semua semasa 1 tahun keberadaan mereka!

Jangan lupa untuk ikuti kami di TikTok!
  @gamersantaimy


MAPPA janji tidak akan sensor anime Chainsaw Man, pasti brutal seperti manga

Selepas melepaskan trailer pada bulan April yang lalu, ramai peminat yang tertunggu-tunggu dengan perkembangan adaptasi anime Chainsaw Man semasa acara Anime Expo. Namun, MAPPA tidak mendedahkan apa-apa perkembangan tetapi mereka sahkan bahawa Chainsaw Man tidak akan sensor dan menampilkan keganasan sama seperti dalam manga.

Menurut CEO MAPPA, di sedang menunggu masa yang sesuai untuk mengeluarkan lebih banyak kandungan daripada siri ini. Semasa di acara tersebut, mereka ditanya bagaimana rancangan itu akan mengendalikan kandungan manga yang nampak ganas. Penerbit anime ini menjawab “kami tidak menapis apa-apa. Kami mahu ambil seratus peratus dengan kandungan asal”.

Bagi sesiapa yang tidak mengenali manga Chainsaw Man, ia telah diterbitkan sejak 2018 dan menjadi popular di seluruh dunia. Secara tidak langsung, manga karya Fujimoto telah dicetak lebih 12 juta salinan dalam edaran. Berikut adalah sinopsis rasmi untuk Chainsaw Man:
“Kisah ini menceritakan tentang seorang pemuda bernama Denji. Dia merupakan seorang budak miskin yang dipaksa oleh yakuza untuk membunuh iblis bagi melunaskan hutangnya. Namun, setelah misi terakhir, dia dianggap tidak berguna lagi dan dibunuh oleh iblis yang bekerja untuk yakuza.Tetapi kehidupan Denji bakal berubah ketika dia dihidupkan semula oleh anjing gergaji peliharaannya, Pochita! Diperhatikan oleh pemburu iblis lain yang tiba di tempat kejadian, Denji ditawarkan untuk bekerja di Public Safety Bureau sebagai salah seorang dari mereka. Sekarang dia tinggal di bandar sebagai Devil Hunter rasmi. Walaupun akan menghadapi musuh yang lebih sukar, Denji tidak akan berhenti untuk mencapai impian remajanya!”

Selain itu, manga Chainsaw Man Part 2 akan dikeluarkan pada 13 Julai 2022 dan tersedia di aplikasi Jump+. Malangnya, ia tidak boleh diakses di Malaysia. Tetapi anda jangan risau kerana MangaPlus juga salah satu platform yang mempunyai manga Jump+.

Buat masa sekarang, itu sahaja yang mereka dedahkan dan banyak lagi perkara yang masih belum diumumkan terutamanya adalah tarikh tayangan. Apa pendapat anda berkenaan siri anime Chainsaw Man yang tidak akan sensor dan menampilkan keganasan sama seperti dalam manga? Kongsikan pendapat anda di ruangan komen. Untuk mendapatkan lebih banyak berita menarik mengenai Chainsaw Man, sila klik pautan ini.
Jangan lupa untuk ikuti kami di TikTok!
  @gamersantaimy
Tags: animeChainsaw ManmangaMAPPA


Tundra Esports muncul juara di The International 2022, Singapura!

The International 2022 telah berjalan sejak 8 Oktober 2022 dan memulakan kejohanan terbesar Dota 2 ini dengan perlawanan LCQ. Hari ini, 30 Oktober 2022 adalah hari terakhir The International 2022 berlangsung dan kita telah pun menyaksikan Grand Final di mana Tundra Esports dapat menundukkan Team Secret dengan mata 3 berbalas 0.

Tidak seperti perlawanan pada peringkat lain, Valve telah menggunakan format Best of 5 (Bo5) dalam Grand Final. Bermula dari perlawanan pertama, Tundra Esports nampak begitu selesa dengan memperoleh kill sebanyak 39 berbalas 14 daripada Team Secret, sekali gus mendapatkan 1 mata.

Manakala perlawanan kedua, jarak kill diantara kedua-dua pasukan tidak jauh seperti dalam perlawanan pertama dengan Tundra Esports memperoleh 25 dan Team Secret hanya 19 kill sahaja. Pada perlawanan ketiga pula, kita dapat lihat yang pemain Tundra Esports menggila sehingga dapat mengumpul kill sebanyak 41 dan Team Secret hanya 22 sahaja.
Dalam kejohanan ini, Tundra Esports telah mendominasi perlawanan di Upper Bracket dan hanya kalah satu perlawanan sahaja iaitu bersama Team Secret pada Upper Bracket Final semalam. Namun, kekalahan itu memberi impak yang besar kepada pasukan ini kerana mereka telah membuat “comeback” pada perlawanan seterusnya dan sekali gus menghantar Team Secret ke Lower Bracket Final menentang Team Liquid.

Dengan menandakan Tundra Esports memenangi siri The International 2022 kali ini, maka tamat sudah kejohanan terbesar Dota 2 untuk tahun ini. Tundra Esports telah berjaya menundukkan Team Secret dengan 3 berbalas 0 dalam format Bo5 sekali gus membawa pulang sejumlah wang sebanyak $8,489,501 (anggaran RM 40,091,668.47). Manakala Team Secret pula membawa pulang sebanyak $2,452,562 (anggaran RM11,582,224.04).
Tundra Esports terdiri daripada skiter, Nine, 33, Saksa dan Sneyking sebagai IGL atau kapten.

Kami mengucapkan tahniah kepada Tundra Esports kerana telah memenangi The International 2022. Apapun, semoga berjaya untuk mengekalkan gelaran juara dunia untuk kejohanan yang seterusnya.
Ikuti Gamer Santai untuk mendapatkan lebih banyak berita menarik mengenai game, anime, teknologi dan banyak lagi daripada kami.
 Muat turun di sini

Dota 2Developer: ValveRelease Date: 2013-07-09Microsoft Windows

Dota 2 adalah permainan multiplayer online battle arena yang dikembangkan dan diterbitkan oleh Valve. Permainan ini adalah sekuel kepada Defence of the Ancients, yang merupakan mod buatan masyarakat untuk Warcraft III: Reign of Chaos dan expansion pack, The Frozen Throne, daripada Blizzard Entertainment.

Jangan lupa untuk ikuti kami di TikTok!
  @gamersantaimy
Tags: team secretThe International 2022Tundra Esports


BABYMETAL membuat comeback & memberi mesej khas kepada peminat Malaysia (Interview Khas)

BABYMETAL World Tour 2023 bakal mengegar Malaysia tidak lama lagi pada 4 Jun 2023 di Zepp Kuala Lumpur. Tanpa membazir peluang, kami sempat melakukan temu ramah istimewa bersama ahli BABYMETAL untuk belajar lebih sedikit tentang hala tuju mereka buat masa sekarang dan harapan pada masa akan datang.

Kredit: BABYMETAL
Ditubuhkan pada 2010, BABYMETAL terkenal dengan lagu-lagu hit Gimme Chocolate!!, Monochrome, dan Head Bangya!!. Menggabungkan genre heavy metal dan idol Jepun, mereka terkenal kerana mencipta genre baru bernama “kawaii metal”.

Ahli BABYMETAL terdiri daripada Suzuka Nakamoto (SU-METAL), Moa Kikuchi (MOAMETAL) dan Yui Mizuno (YUIMETAL) tetapi malangnya, YUIMETAL terpaksa meninggalkan kumpulan kerana masalah kesihatan pada October 2018. Pada April 2023, Momoko Okazaki (MOMOMETAL) menyertai BABYMETAL untuk membentuk semula trio.
SU-METALMOMOMETALMOAMETAL
Apakah yang dibincangkan dalam temu ramah ini? Jom kita lihat!

Selepas permulaan Tour dan menjadi trio semula, adakah anda mempunyai apa-apa matlamat baharu?
SU-METAL:  Saya ingin semua orang untuk tahu bahawa kami telah memulakan babak baharu dan kini merupakan BABYMETAL serba baharu sejak April lalu. BABYMETAL telah “dikurung” untuk tempoh masa tertentu jadi saya pasti ramai peminat telah menjauhkan diri daripada kami. Itulah sebabnya saya ingin pergi bertanya khabar kepada semua orang supaya mereka tidak melupakan kami!
Lagu THE OTHER ONE yang manakah menjadi kegemaran anda untuk dengar dan yang manakah paling sukar untuk dipersembahkan?
SU-METAL: Lagu kegemaran saya ialah “Monochrome.” Apabila saya mendengar lagu itu buat kali pertama, saya terus menyukainya dan bukan itu sahaja, saya menyukai melodi gitar yang indah serta mesej di sebalik liriknya. Setiap kali kami mempersembahkannya secara langsung, kami meminta penonton untuk menyalakan lampu telefon bimbit mereka dan melihat lautan lampu menerangi tempat itu adalah pemandangan yang tidak dapat digambarkan dari pentas.
Lagu yang paling sukar ialah “Light and Darkness.” Liriknya memerlukan gaya nyanyian yang bertenaga dan kuat sambil juga memerlukan saya menyanyi secara halus pada beberapa bahagian dan lagu itu mempunyai not tinggi tanpa henti jadi sebab itu saya rasa lagu ini adalah lagu yang sukar.

BABYMETAL telah menemui banyak kejayaan di rantau Barat seperti muzik yang digunakan dalam bahan promosi untuk game (Tiny Tina’s Wonderland) sehingga penampilan dalam program The Late Show bersama Steven Colbert. Bagaimana rasanya untuk melangkaui khalayak Jepun?
MOAMETAL: Kami telah menjadi BABYMETAL selama 13 tahun tetapi memandangkan masih ramai yang tidak tahu tentang kami, ini bermakna kami masih mempunyai banyak kerja untuk dilakukan. Oleh itu, saya tidak merasakan kita telah mencapai kejayaan yang cemerlang. Pelik rasanya kerana walaupun kita hanya berjalan-jalan, kita langsung tidak diperasan *gelak*.
Tetapi apabila ditemu bual oleh media Malaysia seperti ini, atau apabila kami pergi melawat dan disambut oleh orang yang memakai t-shirt kami, saya rasa penghargaan itu. Saya gembira apabila dapat tahu bahawa ada orang yang menunggu kami di negara-negara di luar Jepun. Bukan itu sahaja, kami mempunyai orang yang tahu lagu kami dan menyayangi kami kerana diri kami. Kami sangat gembira kerana dapat berhubung dengan orang di seluruh dunia melalui BABYMETAL. Kami akan terus melakukan apa yang boleh kami lakukan dengan sebaik mungkin, terus maju, sambil sentiasa ingat untuk berterima kasih atas sokongan semua orang.
Anda juga telah bekerja dengan banyak kumpulan legenda seperti Bring Me The Horizon dan Judas Priest, dan juga menerima pujian daripada orang seperti Dave Grohl daripada Foo Fighters. Adakah anda pernah bertanya kepada diri sendiri “Bagaimana saya boleh sampai ke sini?”
MOAMETAL: Sudah tentu! Saya benar-benar bersyukur kerana semua artis legenda ini tahu tentang BABYMETAL tetapi pada masa yang sama, saya bertanya kepada diri sendiri “…Mengapa artis legenda seperti itu tahu tentang kami?”. Ia memang mengejutkan dan pelik kerana saya tidak tahu apanya tentang BABYMETAL yang melekat pada mereka atau membuatkan mereka mengenali kita. Suatu hari, saya ingin bertanya kepada mereka sendiri!
Satu perkara yang boleh saya katakan ialah semua legenda ini mengalu-alukan kami sebagai salah seorang daripada mereka kerana mereka melihat kami berusaha dan terus mempercayai muzik kami dan juga kerana kami berdua berkongsi cinta pada muzik dan ingin membawa muzik ke tahap seterusnya. Saya sangat berterima kasih kepada legenda-legenda ini kerana sangat pemurah dan sangat mengalu-alukan kumpulan asing yang semuanya wanita seperti kami. Kami akan terus melakukan yang terbaik untuk semua yang telah dan sentiasa menyokong BABYMETAL supaya anda boleh berbangga dengan pencapaian kami.

Kredit: Twitter @BABYMETAL_JAPAN
Jenis muzik apa yang anda minat buat masa sekarang dan dengan artis manakah anda ingin berkolaborasi dalam masa terdekat?
SU-METAL: Saya mendengar pelbagai jenis lagu termasuk metal, pop, jazz, dan lain-lain. Saya seronok mendengar symphonic metal jadi saya suka Night Wish dan kami tidak pernah berkolaborasi dengan Metallica jadi saya ingin memenuhi impian itu suatu hari nanti!
Saya rasa BABYMETAL mempunyai campuran peminat sangat bervariasi daripada pelbagai latar belakang. Pada pendapat anda, apakah rahsia kepada daya tarikan BABYMETAL?
SU-METAL: BABYMETAL menggabungkan banyak jenis muzik berbeza dan oleh itu saya fikir ia mudah untuk dengar bagi kedua-dua jenis orang: mereka yang biasa dan tidak biasa mendengar muzik metal. Saya ingin menjadi jambatan, atau pengenalan untuk orang yang tidak pernah mendengar muzik metal sama ada melalui pakaian atau koreografi kami atau apa sahaja sebab mereka berminat dengan kami. Saya harap BABYMETAL dapat memberikan hiburan terbaik untuk anda semua!

Kredit: Twitter @BABYMETAL_JAPAN
Apakah jenis masakan yang telah anda cuba semasa dalam tour setakat ini dan yang manakah menjadi kegemaran anda?
MOAMETAL: Semasa tour, kami sentiasa berjalan jadi saya tidak mempunyai peluang untuk makan makanan kegemaran saya. Tetapi saya suka makan pelbagai jenis makanan jadi saya menantikan setiap hidangan. Saya berasa sangat gembira apabila saya dapat makan keistimewaa setiap negara atau tempat itu. Apabila dapat makan makanan yang unik di sesuatu tempat, saya rasa saya pun salah seorang penduduk tempatan. Saya memperoleh maklumat tentang negara atau rantau daripada makanan jadi makanan sangat penting kepada saya dalam banyak cara. Saya biasanya suka hidangan kentang jadi saya gembira kerana di Eropah mereka sering ada hidangan kentang. Apabila saya berada di Malaysia, saya pasti ingin mencuba bak kut teh dan nasi ayam!
Di antara persembahan, pernahkah anda pergi bersiar-siar di mana-mana negara yang anda tour? Apakah tempat kegemaran yang pernah anda kunjungi setakat ini?
MOAMETAL: Sejujurnya, semasa tour, saya tidak mempunyai banyak masa untuk bersiar-siar kerana pada hari-hari ketika kami tidak ada persembahan, masa kami biasanya digunakan untuk berjalan ke bandar seterusnya. Saya berharap untuk banyak bersiar-siar dalam Asia Tour ini tetapi malangnya, nampaknya tiada masa untuk itu.
Tetapi lebih daripada segala-galanya, perkara yang paling saya nantikan setiap kali kami dalam tour adalah untuk melihat peminat kami! Sila pastikan anda cukup berehat sebelum persembahan kami kerana saya mengharapkan banyak tenaga daripada anda! Jumpa anda semua di sana!

Kredit: Twitter @BABYMETAL_JAPAN
Adakah anda mempunyai apa-apa mesej untuk peminat BABYMETAL di Malaysia?
SU-METAL: Kami akhirnya dapat berjumpa dengan anda semua jadi saya sangat menantikannya! Persembahan langsung kami adalah kekuatan dan daya tarikan terbesar kami, jadi bagi mereka yang pernah melihat kami sebelum ini, saya harap persembahan kami yang dipertingkatkan akan mengejutkan anda semua! Sila dengar semua lagu kami sebelum datang ke rancangan kami supaya anda biasa dengan lagu yang kami persembahkan pada hari itu!

World Tour 2023
Terima kasih kepada BABYMETAL kerana sudi menjawab soalan kami dan buat peminat tegar, jangan lupa untuk menghadiri BABYMETAL World Tour 2023!
Pada masa yang sama, kami juga sedang bekerjasama dengan iMe MY untuk mengadakan giveaway eksklusif di mana anda berpeluang memenangi tiket percuma ke BABYMETAL World Tour 2023 di Malaysia. Ingin menang tiket percuma? Baca sahaja arahan di SINI.
Jangan lupa untuk ikuti kami di TikTok!
  @gamersantaimy
Tags: BABYMETALinterviewMalaysia


Ulasan Nickelodeon Kart Racers 2: Grand Prix – Tak beberapa rasa sifat “kartunnya”!

Nickelodeon Kart Racers dilancarkan pada tahun 2018 ke respon bercampuran negatif. Ia dikritik kerana senarai wataknya yang kurang memuaskan, kekurangan isi kandungan, dan suasana yang generik. Pemaju Bamtang Games dengan jelas mempertimbangkan maklum balas ini, sehingga menghasilkan Nickelodeon Kart Racers 2: Grand Prix, yang merupakan peningkatan besar berbanding yang pertama. Walaupun sebarang lakonan suara masih tidak ada, ada banyak yang seronok untuk peminat lumba dan Nickelodeon daripada semua generasi. Tanpa melengahkan masa, mari kita mulakan ulasan ini!

Sehingga 30+ watak Nickelodeon

Jumlah senarai watak lebih daripada dua kali ganda berbanding pendahulunya, dengan 30 ‘pemandu‘ berbeza untuk dimainkan. Selain daripada reka bentuk kereta yang unik dan statistik istimewa untuk setiap watak, ini adalah jumlah yang mengagumkan. Apa sahaja yang anda suka, terdapat 30 pelumba yang boleh anda pilih, walaupun ada yang hanya dapat dibuka dengan menyelesaikan beberapa mod permainan. Mereka ditemani oleh 70 watak sokongan, dan inilah yang menambah elemen taktikal sebenar untuk Nickelodeon Kart Racers 2: Grand Prix. Watak-watak ini merangkumi pelbagai siri animasi daripada semua era Nickelodeon seperti:

SpongeBob SquarePants (SpongeBob SquarePants)
Patrick Star (SpongeBob SquarePants)
Squidward Tentacles (SpongeBob SquarePants)
Sandy Cheeks (SpongeBob SquarePants)
Leonardo (Teenage Mutant Ninja Turtles)
Raphael (Teenage Mutant Ninja Turtles)
Donatello (Teenage Mutant Ninja Turtles)
Michelangelo (Teenage Mutant Ninja Turtles)
Shredder (Teenage Mutant Ninja Turtles)
Lincoln Loud (The Loud House)
Clyde McBride (The Loud House)
Lucy Loud (The Loud House)
Tommy Pickles (Rugrats)
Chuckie Finster (Rugrats)
Angelica Pickles (Rugrats)
Reptar (Rugrats)
Arnold Shortman (Hey Arnold!)
Gerald Johanssen (Hey Arnold!)
Helga Pataki (Hey Arnold!)
JoJo Siwa
Rocko (Rocko’s Modern Life)
Heffer Wolfe (Rocko’s Modern Life)
Zim (Invader Zim)
GIR (Invader Zim)
Ren Höek (The Ren & Stimpy Show)
Stimpy Cat (The Ren & Stimpy Show)
Aang (Avatar: The Last Airbender)
Korra (The Legend of Korra)
Danny Phantom (Danny Phantom)
CatDog (CatDog)

Litar berdasarkan lokasi ikonik kartun

Permainan juga mempunyai penambahan besar dengan 28 litar dan 2 peta “Arena” – masing-masing bertemakan sebuah kartun tertentu. Beberapa litar telah dibuat semula daripada permainan pertama, di mana rupa dan susun atur baru ini jauh lebih bagus dan cantik. Seperti yang anda akan lihat dalam gameplay kami, litar ini tidak mempunyai kesukaran atau jalan rumit seperti permainan lumba lain, tetapi kesederhanaannya amat dialu-alukan. Secara keseluruhan, lokasi-lokasi litar ini tidak asing lagi bagi peminat dan adalah satu pengalaman yang gembira untuk lalui semula.
Gameplay yang pantas & taktikal

Permainan mengikuti bentuk tradisional perlumbaan kart, yang memberikan anda 8 kejohanan untuk menang, masing-masing dengan empat perlumbaan. Di samping Grand Prix (kempen utama), anda dapat mencuba 42 “challenge” yang dibahagikan antara menembak sasaran, mengalahkan masa yang ditetapkan, mengelak daripada halangan, dan perlumbaan bos. Terdapat juga mod Time Trial untuk menetapkan rekod baru di litar pilihan dengan mengalahkan pelumba lain, dan mod Arena yang menampilkan pertarungan “free-for-all” dan mod “capture the spatula” (pemegang bendera paling lama akan menang).
Permainan mempunyai 4-player split-screen dan 8-player multiplayer. Bagi single-player, anda mempunyai enam set perlumbaan di mana pusingan akhir membuat anda menentang “bos” yang kebetulan menjadi watak terbaru untuk dibuka. Sebenarnya, dengan setiap perlumbaan “Slime Grand Prix” dan “Challenge” yang selesai, anda akan membuka anggota krew baru, serta bahagian kenderaan dan cat warna.

Apabila kita pergi ke bab perlumbaan, permainan berfungsi dengan baik untuk memberikan aksi pemanduan yang sengit. Mekaniknya cukup unik dan menepati tema Nickelodeon yang gila. Jika anda perasan, “slime” adalah penentu antara menang dan kalah. Apabila anda melalui slime, anda akan dapati bahawa cecair ajaib ini tidak akan melambatkan anda. Sebaliknya, ia akan meningkatnan meter “Slime Bar“. Apabila diisi, anda boleh mengaktifkan ‘Chief Skill’, yang merupakan abiliti khas seperti peningkatan kelajuan atau jenis serangan unik. Untuk meningkatkan lagi kelajuan, anda boleh melakukan “Slime Stunts” yang menunjukkan animasi bergaya di udara ketika anda menekan L1 di tanjakan.

Drift juga mempunyai sistem kelajuan mini sendiri. Sekiranya anda dapat drift dengan cukup lama, nitro akan berubah pada warna-warna berbeza, dengan percikan api biru sebagai nitro terbaik. Kemudian, kita ada power-up ikonik, yang jika dikutip, akan pilih secara secara rawak sebuah barang yang mengingatkan saya pada sebuah permainan video Nintendo. Antara contoh ialah:

Sotong ungu – menyerang musuh dan melambatkan kenderaan
Bola sepak roket – serangan yang mengejar dan menyerang musuh
Tangan – mengurangkan penglihatan

Terdapat tiga tetapan kesukaran, tetapi anda pasti memerlukan kesukaran tertinggi jika mahukan cabaran sebenar. Kesukaran “Slow” membolehkan kita mengatasi lawan dengan mudah, dan kesukaran hanya sedikit meningkat di tahap “Middle“. Acara “challenge” pun mempunyai tetapan kesukaran sendiri dengan beberapa yang sangat mudah, manakala yang lain akan memerlukan usaha untuk kalahkan. Walaupun derivatif, permainan mempunyai kelancaran, ciri khas, dan keseronokkan yang mencukupi untuk memastikan kita sentiasa tertarik untuk bermain lagi.
Unsur customization yang tidak dijangka

Sebelum setiap perlawanan, tidak kira sama ada single-player atau multiplayer, anda dapat customize barang seperti kereta atau krew. “Engine“, “Wheels” dan “Exhaust Pipes” semuanya dapat mengubah statistik secara radikal, bermula daripada kelajuan tertinggi hingga kecekapan stereng. Bahagian kegemaran saya dalam customization adalah semasa memilih anggota “Krew“. Seperti yang disebutkan di atas, ada ‘Chief’, yang bertanggungjawab untuk Slime Meter anda.

Mula-mula, kita akan memilih watak Chief yang mempunyai abiliti slime yang dapat diaktifkan dalam perlumbaan, sama ada Rain of Chum milik Plankton untuk melambatkan pihak lawan atau Fire Boost milik Zuko yang memancarkan api untuk menyerang. Kemudian ada dua watak lain iaitu “Mechanic” dan “Engineer“. Karakter sokongan ini mempunyai kebolehan yang berfungsi secara pasif atau aktif secara automatik, termasuk Gary dari siri Spongebob yang memberi anda lebih banyak slime, atau Splinter dari Teenage Mutant Ninja Turtles yang memberikan kebolehan halimuan semasa menyerang lawan.

Walaupun kedua-dua peranan ini dapat ditukar ganti, mereka bertindak untuk memberi pelbagai jenis faedah. Anda boleh membuat persediaan yang fokus pada serangan di mana krew anda memberi anda lebih banyak item senjata atau persediaan yang berfokus pada sokongan untuk memberikan tambahan slime. Satu lagi perkara yang bagus tentang hal ini adalah anggota Krew merupakan watak sekunder daripada rancangan Nickelodeon kegemaran, dan setiap potret watak digambarkan dengan gaya seni khas. Jika digabungkan semua itu dengan pilihan enjin, ekzos, dan tayar yang berbeza, anda sebenarnya perlu memikirkan beberapa perkara semasa membuat persediaan untuk berlumba.
Pendapat

Saya pasti ramak kanak-kanak akan menyukai permainan secara keseluruhan tetapi, saya buat masa sekarang, tidak menyukai ketidakhadiran lakonan suara. Ini adalah salah satu masalah utama pada pendahulunya, yang malangnya telah sekali lagi. Mereka mungkin ada masalah dengan pelesenan kerana saya tidak mendengar satu suara pun daripada mana-mana watak. Daripada segi grafik, permainan ini cukup bagus. Model watak amat terperinci walaupun avatar-avatar mereka kelihatan agak pelik. Animasi yang ditunjukkan semasa kita membuat lagak aksi atau berdiri di atas podium juga amat sesuai dengan keperibadian watak.
Nickelodeon Kart Racers 2: Grand Prix adalah permainan perlumbaan kart yang cukup memuaskan. Litar dibuat dengan baik dan megambil inspirasi tepat daripada rancangan Nickelodeon, sistem krew menambah elemen taktikal, dan ganjaran dalam permainan cukup lumayan. Ia cuma kehilangan sedikit unsur dan daya tarikan tertentu. Keseluruhan, ini adalah perjalanan yang cukup nostalgia ke dunia Nickelodeon yang menggembirakan.
GS Gameplay:

Nickelodeon Kart Racers 2: Grand Prix kini boleh didapati untuk Nintendo Switch, PlayStation 4, Xbox Series X/S, Xbox One, dan PC.
Jangan lupa untuk ikuti kami di TikTok!
  @gamersantaimy
The Review

                    Nickelodeon Kart Racers 2: Grand Prix

6
Score

Nickelodeon Kart Racers 2: Grand Prix adalah permainan perlumbaan kart yang cukup memuaskan. Litar dibuat dengan baik dan megambil inspirasi tepat daripada rancangan Nickelodeon, sistem krew menambah elemen taktikal, dan ganjaran dalam permainan cukup lumayan.

Review Breakdown

Ia cuma kehilangan sedikit unsur dan daya tarikan tertentu. Keseluruhan, ini adalah perjalanan yang cukup nostalgia ke dunia Nickelodeon yang menggembirakan.
0

Tags: kartnickelodeonNickelodeon Kart Racers 2: Grand PrixPCperlumbaanPS4reviewswitchulasanXbox One


[GSTAR 2018] Pengalaman kami di GSTAR 2018! Khas Untuk Peminat Game MOBILE sahaja!

Dengan kata Slogan, “Let the Games be the stars”. Ianya amat bersesuaian untuk GStar 2018 yang buat di Busan,Korea Selatan. Yang semestinya akan membuatkan peminat-peminat akan dapat mencuba game yang akan keluar dan minta pendapat dengan orang ramai yang akan suka dapat mencuba game baru yang akan keluar.

GStar 2018 yang bertempat di Busan pada 15 hingga 18 November 2018, Pelbagai game yang akan dilancarkan mereka pastinya mahukan yang terbaik jadi apa yang mereka boleh buat? Well, mereka buat pameran secara besar-besaran sehinggakan ramai akan lihat dan berasa kagum dengan acara GStar 2018 yang lebih dari 2000 booths yang dibuka dan lebih 600 syarikat game diseluruh dunia turun padang untuk menunjukkan kelebihan mereka.

Company game yang turun padang seperti Nexon, Netmarble, Epic Games (Fortnite), Bluehole (PUBG) dan banyak lagi syarikat yang turun untuk mereka melihat potensi pasaran yang mereka boleh gunakan masa akan datang.  Seperti korang lihat, pengunjung pun ramai jugak yang turun untuk memberi sokongan kepada gamers didunia.

Walaupun event di dalam Korea, mereka juga menyediakan bahasa inggeris untuk mereka yang tidak fasih dengan bahasa Korea aka Abam BTS. Jadi, harap-harap kalau mereka buat lagi tahun depan, aku nak datang lain.  Kami nak beri pengahargaan kepada Acer yang memberi kami peluang untuk melihat dan mencuba pelbagai game di GSTAR 2018. Korang boleh tengok Website dan Facebook Page Acer!
Jangan lupa untuk ikuti kami di TikTok!
  @gamersantaimy
Tags: Fortnitegstar 2018korean devmobile games


Akan Ke Switch – Friday the 13th: The Game Ultimate Slasher Edition

Friday the 13th: The Game Ultimate Slasher Edition akan menggerunkan Nintendo Switch pada 13 Ogos ini, seperti yang telah di umumkan oleh penerbitnya Gun Media. Pengumuman ini telah dibuat bersama-sama dengan  pembangunnya Black Tower Studios dan pengedar jualannya Nighthawk Interactive.

Dalam edisi Friday the 13th: The Game Ultimate Slasher Edition, ia didatangkan dengan edisi penuh game tersebut; beserta kesemua DLC dan juga 11″x17″ poster edisi terhad. Pra-tempah sudah pun boleh dibuat melalui Amazon dan GameStop.

Game ini menampilkan lokasi-lokasi dan watak-watak daripada filem asal. 8 pemain bakal bertempur sebagai seorang daripada 7 watak counselor ataupun menjadi Jason Voorhees sendiri. Counselor perlu menyelamatkan diri dengan mencari alatan ataupun cuba membunuh Jason; manakala sebagai Jason, pemain boleh menggunakan kebolehan-kebolehan unik untuk membunuh counselor.
Kandungan yang bakal diperolehi pembeli game ini adalah:
Kesemua DLC dan kandungan ekslusif retail – termasuk 10 cabaran single player, map baru, watak, pakaian counselor, skin Jason dan kebolehan tambahan untuk Jason dan pengalaman penuh Virtual Cabin. Edisi salinan game fizikal juga menawarkan skin ekslusif Bloody Jason dan pek pakaian.
Multiplayer 8 pemain dan mod single player – di atas map yang berdasarkan lokasi ikonik dari filem, 8 pemain akan bertempur samada sesama sendiri ataupun bermain bersama bot.
Kepelbagaian Pembunuhan – pemain boleh memakai pelbagai topeng Jason daripada filem kedua hingga ke sembilan. Setiap versi Jason memiliki kelebihan dan kelemahan tersendiri. Edisi retail pula menawarkan Pick Axe, Pig Splitter dan Pek Pembunuhan Machete.
Penyesuaian Watak – setelah level up, pemain akan membuka Counselor dan model Jason yang baru yang boleh dibeli dengan Customization Point (CP).
Keaslian Francais – game ini mendapat panduan daripada pakar horror termasuk Sean S. Cunningham (pengarah/pencipta Friday the 13th), Tom Savini (pengerah kesan Friday the 13th) komposer Harry Manfredini (daripada filem) dan Kane Hodder (pelakon Jason Vorhees bahagian 7,8,9).
Berikut adalah cekupan skrin game ini untuk Switch:

1 of  10

-
+

Sumber: Nintendo Everything

Jangan lupa untuk ikuti kami di TikTok!
  @gamersantaimy
Tags: friday the 13thjason vorheesnintendoswitch


Dapatkan Jack-O di DLC kedua Guilty Gear -Strive- secara percuma pada 27 Ogos ini!

Arc System Works hari ini mendedahkan watak baru bernama Jack-O yang bakal tiba di DLC kedua Guilty Gear Strive! Pemain yang mempunyai Season 1 Pass boleh mendapatkan watak ini secara percuma pada 27 Ogos 2021, dan mereka yang tidak menggunakan pas musim boleh membelinya pada 30 Ogos nanti. Selain Jack-O, pemain juga akan mendapat pek warna baru untuk watak terpilih di Guilty Gear Strive.

Dalam video trailer yang dikongsikan, kita dapat lihat kemampuan Jack-O boleh mengawal lapangan dari jarak jauh dan dekat menggunakan minion. Gaya pertempurannya direka dari konsep strategi real-time menara pertahanan Guilty Gear 2 Overture, tetapi ia tidak mempamerkan fungsi ini. Arc System Works tidak menunjukkan keseluruhan kit yang ada pada watak, jadi sukar untuk kita memahami keseluruhan mekanik Jack-O.
Jack-O pertama kali muncul sebagai watak yang boleh dimainkan ketika di Guilty Gear Xrd. Pada 27 Julai 2021 yang lalu, Goldlewis Dickenson telah membuat penampilan debutnya di pertarungan sebagai watak DLC yang pertama untuk Guilty Gear Strive. Selepas Jack-O, pembangun akan memperkenalkan watak DLC terakhir untuk tahun 2021 tidak lama lagi.

Berbeza dengan Goldlewis sebelum ini, ia mempunyai gameplay yang ditunjukkan dalam trailer supaya pemain dapat membiasakan diri dengan gayanya. Mungkin Jack-O juga akan menerima video trailer gameplay yang serupa dengan Goldlewis dalam masa terdekat ini bagi menarik ramai pemain untuk mendapatkannya.

Anda boleh mendapatkan watak Jack-O di DLC kedua Guilty Gear Strive bermula 27 Ogos 2021 nanti secara percuma jika mempunyai Season 1 Pass. Manakala untuk pemain yang tidak mempunyai pas musim ini, anda boleh membelinya pada 30 Ogos 2021, tetapi harganya tidak diberitahu oleh Arc System Network. Guilty Gear Strive kini tersedia dimainkan di PlayStation 5, PlayStation 4 dan Windows PC! Bagi yang berminat, anda boleh membaca ulasan Guilty Gear Strive dari kami atau segala liputan berkaitan game ini di pautan tersedia.
 Lihat di sini

Guilty Gear -Strive-Publisher: Bandai Namco EntertainmentDeveloper: Arc System WorksRelease Date: 2021-04-06PlayStation 4, PlayStation 5, Steam
Guilty Gear -STRIVE- adalah permainan fighting dalam siri Guilty Gear yang diumumkan pada Evo 2019. Ia akan menjadi judul utama yang ke-7 dan secara keseluruhannya adalah yang ke-24 dalam francais. Permainan ini akan dilancarkan untuk PlayStation 4, PlayStation 5 dan Steam.

Jangan lupa untuk ikuti kami di TikTok!
  @gamersantaimy
Tags: DLCGuilty Gear StriveJack-O


Tomb Raider Reloaded – Ikuti pengembaraan Lara Croft di iOS & Play Store!

Dengan kerjasama Emerald City Games, CDE Entertainment telah mengumumkan yang Tomb Raider Reloaded akan dilancarkan pada 14 Februari 2023 di seluruh dunia melalui iOS dan juga Google Play.

Pre-register juga telah dibuka bagi sesiapa yang berminat. Bagi sesiapa yang membuat pre-register sebelum tarikh pelancaran, anda akan menerima dual pistol versi Golden.

Dalam game ini, anda akan bermain sebagai Lara Croft dan ikuti pengembaraannya untuk mendapatkan artifak Scion purba melalui pelbagai tempat yang mengandungi bermacam-macam perangkap dan teka-teki yang berbahaya. Untuk mengharungi semua itu, anda boleh lakukan “swan-diving, cliff-climbing dan back-flipping”.
Sepanjang pengembaraan ini berlangsung, anda akan diberikan ganjaran seperti XP modifier, rune yang boleh digunakan untuk menaikkan stat Lara dan Manual untuk membuka dan naik taraf pakaian Lara. Bukan setakat itu sahaja, anda juga boleh gunakan perk untuk meningkatkan ability yang ada pada lara dan naik taraf senjata Lara untuk menjadi yang lebih kuat.

Memandangkan Tomb Raider Reloaded adalah game roguelike pertama yang berada dalam francais ini, mereka akan membawa anda mengembara bersama Lara Croft ke lokasi yang ikonik termasuk City of Vilcabamba, the Lost Valley dan St. Francis’ Folly.
Game ini juga mempunyai cabaran harian dan mingguan melalui pelbagai acara termasuk Temple of the Sun (pemain perlu bertahan melawan musuh) dan mode tambahan seperti Tomb Exploration yang menghasilkan khazanah tambahan.

Saya ingin mengingatkan anda bahawa Tomb Raider Reloaded akan dilancarkan pada 14 Februari 2023 di iOS dan Google Play. Bagi sesiapa yang berminat untuk pre-register game ini, anda boleh KLIK DI SINI untuk iOS manakala untuk pengguna Android, boleh ke GOOGLE PLAY STORE sekarang.
Ikuti Gamer Santai untuk mendapatkan lebih banyak berita menarik mengenai game, anime, teknologi dan banyak lagi daripada kami.
Jangan lupa untuk ikuti kami di TikTok!
  @gamersantaimy
Tags: Tomb RaiderTomb Raider Reloaded


CEO Epic Games kata FORTNITE tidak akan tersedia di STEAM DECK!

Tim Sweeney, Ketua Pegawai Eksekutif Epic Games,  baru-baru ini mendedahkan bahawa Fortnite tidak akan datang ke Steam Deck. Walaupun sistem pada Steam Deck boleh memainkan game PC dengan sempurna, Sweeney nampaknya keberatan untuk memberikan sokongan game Fortnite untuk peranti Steam Deck.

Dia mengatakan bahawa usaha besar telah dijalankan untuk memaksimumkan keserasian Easy Anti-Cheat pada Steam Deck. Dia juga terus berkata bahawa pihaknya tidak berkeyakinan tinggi untuk memerangi penipuan pada skala yang luas di bawah pelbagai konfigurasi kernel termasuk tetapan custom.

Isu lain pula ialah Steam Deck pada asasnya berfungsi menggunakan Linux dan bukannya Windows. Disebabkan sistem itu merupakan sumber terbuka, pengguna mempunyai akses kepada fail yang disembunyikan. Ini boleh membuatkan ramai pemain melakukan pelbagai penyesuaian dan juga menyebabkan masalah kepada Easy Anti-Cheat dalam keadaan tertentu.

CEO Epic Games itu juga berkata bahawa anti cheat itu sepatutnya berfungsi dengan baik untuk kebanyakan game di Steam Deck tetapi Fortnite akan menjadi sangat terdedah kepada hacker atau cheater. Ini mungkin disebabkan jumlah pemain yang ramai untuk setiap perlawanan. Katanya lagi, setiap anti-cheat mempunyai keberkesanan mengikut jumlah pemain. Senang cerita, anda mungkin jumpa lebih banyak hacker dalam Fortnite jika ianya tersedia pada Steam Deck.

Walaupun begitu, ramai pemain yang menuduh Sweeney bahawa dia memandang rendah pada kebolehan Easy-Anti Cheat. Apa pendapat anda mengenai perkara ini? Adakah anda ingin bermain Fortnite di peranti portable PC itu? Boleh kongsikan kepada kami di ruang komen! Untuk mendapatkan liputan lain mengenai game, sila klik pautan ini.
Sumber: TheGamer
Jangan lupa untuk ikuti kami di TikTok!
  @gamersantaimy
Tags: FortniteSteam Deck


BioShock Baru??

Ada studio kecik dalam Studio 2K dikatakan tengah buat game BioShock baru, kalau ikut laporan dari Kotaku. Laporan asalnya cite pasal Mafia 3 dan pembangunnya Hangar 13, tapi Kotaku ter-discover projek yang tak diumumkan oleh studio rahsia. Dah la nama takde, cuma “Codename Parkside”. Spekulasi mengatakan game BioShock. Dan projek ni adalah super-rahsia dan masih di awal pembangunan.

Ada juga sumber yang mengatakan pihak studio nak maintain team yang kecik kat Parkside sebab tak nak tetiba ramai sangat orang sampai jadi beban kat studio yang lebih besar. Budak-budak Hangar 13 pun ramai cuba nak join, tapi tak dapek..

Pada November 2015, CEO Take-Two Interactive, yang memiliki 2K; abang Strauss Zelnick sendiri cakap yang BioShock ni adalah “unquestionably permanent franchise”, yang membuatkan peminat mengharap ada BioShock lain lepas BioShock Infinite.
Pada November 2017, Take-Two menguatkan lagi spekulasi ni masa diorang buat laporan kewangan dengan mengatakan “game yang sangat dinanti dari salah satu francais terbesar 2K” akan keluar pada 31 Mac 2019. Agaknya ni game dari projek Parkside kot..tapi boleh jadi gak ni game Borderlands 3.
Kalau ikut paling latest, BioShock last muncul 2016 kot; dengan BioShock: The Collection, pasal versi remastered BioShock, BioShock 2 dengan BioShock Infinite.

Jangan lupa untuk ikuti kami di TikTok!
  @gamersantaimy
Tags: 2kbig daddybig sisterbioshockproject parksidetake-two


League of Legends: Panduan Season 2023 – info lengkap!

Hari ini, Riot Games secara rasminya memulakan League of Legends Season 2023 dengan video khas yang menunjukkan kandungan akan datang dalam game utama dan pada bahagian Esports – yang turut berfungsi sebagai pusat info untuk menjelaskan tentang kandungan akan datang pada tahun ini.

Di sini pasukan LoL membincangkan tentang Ahri ASU (Art and Sustainability Update), Aurelion Sol CGU (Comprehensive Gameplay Update), Mid-Year Ranked Reset, roadmap untuk Champion 2023 dan banyak lagi. Pada masa yang sama, League of Legends Esports mengumumkan acara kompetitif serba baharu, Season Kickoff, untuk meraikan permulaan Season 2023, yang akan bermula pada 10 Januari.

Berikut adalah rumusan:
Permulaan Season 2023

Musim Ranked telah bermula secara rasmi! Selesaikan misi Ranked dan dapatkan ganjaran berikut:
2 peti Hextech dan kunci 6 iconPrecision IconDomination IconSorcery IconResolve IconInspiration IconRune Book Icon3000 Blue Essence8 Champion shardYasuoZedSejuaniPantheonWukongAatroxYorickKatrinaSeason 2023 Kickoff Icon dan Season 2023 IconSkin Mark Maker Ward
Champion 2023

Ahri ASU tiba! Nantikan kemas kini tentang base, skin, VFX, dan splash unik. Pemain juga boleh menantikan lebih banyak kemas kini mid-scope untuk menyegarkan fantasi gameplay Champion yang lebih lama dan untuk memodenkan senarai keseluruhan roster.

Just a little more tempting… Ahri's new look is now on PBE. 🔮 pic.twitter.com/W7CO2HsbU9— League of Legends (@LeagueOfLegends) January 7, 2023

Pemain Aurelion Sol boleh mengharapkan kit abiliti yang dikemas kini sepenuhnya dalam CGU serba baharu. Berikut adalah perubahan baru Aurelion Sol:
Passive – Cosmic CreatorAbiliti yang melakukan damage memberikan Stardust, lantas meningkatkan kekuatan abilitinya secara kekal. Setiap bonus bagi abiliti disenaraikan dalam bahagian masing-masing.Q – Breath of LightSalurkan ke arah kursor selama beberapa saat, lalu membuat damage pada musuh pertama manakala splash damage berkurangan pada musuh berdekatan. Setiap kali musuh terkena abiliti ini selama 1 saat, Breath of Light memberikan damage tambahan. Burst damage pada musuh Champion akan memberikan Stardust.Breath of Light memberi damage tambahan kepada Champion dan jaraknya meningkat mengikut level Aurelion Sol.Stardust meningkatkan burst damage.W – Astral FlightAurelion Sol terbang melintasi objek ke arah sasaran, tetapi didedahkan melalui Fog of War kepada musuh berdekatan semasa terbang. Aurelion Sol boleh menggunakan abiliti lain semasa terbang. Pada masa ini, Breath of Light tidak mempunyai tempoh cooldown atau tempoh saluran maksimum dan melakukan damage tambahan.Tempoh cooldown  Astral Flight dikurangkan apabila musuh Champion  yang diserang oleh Aurelion Sol baru-baru ini mati.Stardust meningkatkan jarak maksimum Astral Flight.E – SingularityMenyeru lubang hitam selama beberapa saat, lakukan damage pada musuh dan perlahan-lahan menariknya ke pusat. Singularity memberikan Stardust sesaat untuk setiap musuh Champion di dalam lubang hitam.Pusat lubang hitam membunuh musuh di bawah peratusan kesihatan maksimum mereka, dan memperoleh Stardust berdasarkan jenis musuh yang dibunuh.Stardust meningkatkan saiz Singularity (termasuk zon tengah) dan jarak pembunuhan.R – Falling Star / The Skies DescendFalling Star: Hempaskan bintang ke bumi, memberikan magic damage dan stun musuh yang terkena. Falling Star memberikan Stardust untuk setiap serangan yang terkena musuh Champion.Stardust meningkatkan saiz Falling Star. Mengumpul 75 Stardust mengubah Falling Star kepada The Skies Descend.The Skies Descend: Menyeru bintang gergasi turun dari langit, meningkatkan saiz zon hentaman dengan drastik, meningkatkan damage yang dilakukan dan knock-up musuh berbanding stun mereka. Gelombang besar akan merebak daripada pinggir zon hentaman, sambil melakukan damage dan memperlahankan musuh Champion yang terkena.Stardust meningkatkan saiz zon hentaman.
Pada tahun ini, dua Champion akan ditambah. Seorang bernama Milio adalah seorang enchanter lelaki dari Ixtal, manakala seorang lagi bernama Naafiri, dan merupakan midlane assassin kaum Darkin.
Skin dalam 2023
Pada tahun 2023, Kalista, Aurelion Sol, Ivern dan Kled akan menerima skin baru! Tema skin akan datang pada tahun 2023 termasuk barisan Faerie Realms baharu dan barisan Cats vs. Dogs kegemaran peminat. Untuk acara pertama pada tahun baru, Lunar Gods dan Mythmakers turun ke Rift. Jadi nantikan skin berikut dalam update 13.1 dan 13.2:
Lunar Empress AsheLunar Guardian Kha’ZixLunar Empress QiyanaLunar Guardian MalphiteLunar Emperor ThreshMythmaker GalioMythmaker GarenMythmaker Irelia (Legendary)Mythmaker SivirMythmaker ZyraPrestige Mythmaker SivirPrestige Porcelain Lissandra
Prestige Porcelain LissandraLunar Guardian ThreshLunar Guardian MalphiteLunar Guardian Kha_ZixLunar Empress QiyanaLunar Empress Ashe
Mythmaker GalioPrestige Mythmaker SivirMythmaker SivirMythmaker ZyraMythmaker IreliaMythmaker Garen
Ranked 2023

Mulai tahun ini, LoL akan mempunyai Ranked Split dan Ranked Reset di antaranya, dengan ganjaran untuk diperolehi, dalam usaha untuk membawa LoL ke jangkaan zaman moden dan untuk menangani isu tekanan semasa perlawanan atau penurunan pangkat di tengah-tengah tahun.
Ranked Reset: Apabila Split 2 untuk musim Ranked bermula, reset itu tidak seberat seperti bulan Januari memandangkan permainan tidak akan berubah secara mendadak. Ini untuk menjamin pemain memperoleh semula rank mereka pada tahap yang sama. Reset semasa Pertengahan Tahun juga menjadi kurang penting jika pemain tidak bermain banyak permainan sejak Januari.

Ganjaran: Pemain kini boleh memperoleh ganjaran ranked penuh pada setiap Ranked Split, termasuk ikon & emote, Ranked border dan Ranked skin. Ini bermakna akan ada dua skin untuk Ranked tahun ini, serta beberapa ganjaran tambahan.
Di samping itu, pemain tidak lagi perlu mencapai keperluan ranke Emas untuk memperoleh skin Ranked dan sebaliknya boleh memperolehnya berdasarkan jumlah permainan Ranked bergantung kepada Rank yang dicapai.
Chromas masih akan diberikan berdasarkan rank terakhir anda di penghujung Split.
Acara di permulaan Musim
Dari 10-11 Januari, LCS, LEC, LCK, LPL, LJL, CBLOL, LLA, PCS dan VCS akan menganjurkan acara siaran khas dua hari yang menampilkan isi untuk musim 2023 dan menyenaraikan pemain LoL Esports untuk dilihat pada tahun ini.
Semua pasukan pro dalam setiap liga akan menghantar pemain untuk bersaing dalam acara Kickoff. Terpulang kepada setiap rantau untuk menentukan cara pasukan dirangka, jadi anda mungkin melihat kaedah yang berbeza dalam LCS berbanding PCS. Game ini akan menjadi best-of-3 di Summoner’s Rift tanpa sekatan pada Champion atau ulangan. Setiap pasukan pro yang diwakili dalam pasukan yang menang dapat mencipta emote dengan pereka kami untuk ditambahkan ke dalam League of Legends.
Acara Kickoff akan menggantikan Acara All-Star League of Legends. Walaupun All-Stars telah menyediakan pemain dan peminat dengan detik-detik istimewa yang tidak terkira banyaknya selama ini, kalendar semasa boleh mencabar ramai pemain All-Star. Menggantikan All-Stars dengan acara Kickoff Musim menyediakan rehat yang sangat wajar untuk pemain pro dan platform baharu yang menarik untuk peminat – yang akan menambah pertandingan dan perayaan tempatan.
Untuk maklumat lengkap tentang League of Legends 2023 dan LoL Esports, sila layari leagueoflegends.com dan lolesports.com
Jangan lupa untuk ikuti kami di TikTok!
  @gamersantaimy
Tags: League of legendsMOBAPCRiot Games